Kalvøyafestivalen

Kalvøyafestivalen var en musikkfestival som ble arrangert på Kalvøya i Bærum. Festivalen hadde sitt utspring i miljøet rundt Viseklubben Hades på Kunstsenteret  på Høvikodden. Festivalen ble startet av Sten Randers Fredriksen i 1971. Fra 1977 overtok Paul Karlsen som festivalsjef, en stilling han beholdt resten av festivalens levetid. Siste festival ble arrangert 1997.
(I 1999 ble den aller første Øyafestivalen arrangert på Kalvøya. Men den har ingen forbindelseslinjer til gamle Kalvøyafestivalen)
Det store gjennombruddet for festivalen kom i 1973 da Frank Zappa og hans Mothers of Invention toppet plakaten. Av andre internasjonale storartister kan nevnes blant annet Bob Dylan, Iggy Pop, Peter Gabriel, Carlos Santana, Eric Clapton, Van Morrison, Leonard Cohen, Bob Geldof, Rage Against the Machine, U2, Nirvana, Neil Young, Chicago, Bad Religion, Pearl Jam (1993), Jackson Browne, Violent Femmes, David Bowie (1997), Fairport Convention, Steeleye Span, The Ramones, Soundgarden, og Faith No More.
Nirvana inviterte med seg da relativt ukjente Teenage Fanclub til å spille på festivalen i 1992. Pearl Jam skulle spille i 1992, men måtte avlyse. De spilte på festivalen året etter.


== Program ==
1971: Finn Kalvik, Prucel, Kristin Berglund, Snu, Jan Garbarek, Ruphus. Festivalen ble arrangert 5. september.
1972 (I): Prudence (med Åge Aleksandersen), Savage Rose, Arman Sumpe D.E. Jan Garbarek, Happie, Sart, Snu. På grunn av dårlig vær ble festivalen flyttet til Nadderudhallen. To konserter ble gjennomført søndag 4. juni.
1972 (II): Salhuskvintetten backet av Happie, Prudence, Family (med vokalisten Roger Chapman), Junipher Greene, Ole Paus, Jens Bjørneboe, Contact, Kristin Berglund. Festivalen ble arrangert 27. august.
1973: Frank Zappa & Mothers of Invention, Popol Vuh, Ralph McTell, Finn Kalvik, Pugh & Rainrock. Festivalen ble arrangert 26. august.
1974: Fairport Convention,  Hot Chocolate, Prudence, Lillebjørn Nilsen, Jerry Williams, Andreij Nebb (som årets kunstner). Festivalen ble arrangert 25. august.
1975: Steeleye Span, Larry Coryell, Bernt Staf, Baker Gurvitz Army, Flying Norwegians, Terje Rypdal. Festivalen ble arrangert 22. juni.
1976: Dr. Hook, Jack The Lad, Åge Aleksandersen, Cornelis Vreeswijk. Festivalen ble arrangert 20. juni.
1977 (I): Folque, Jan Garbarek med Bobo Stenson, Ketil Bjørnstad, Smokie, Magma, Cornelis Vreeswijk. Festivalen ble arrangert 26. juni.
1977 (II): Chicago, Hot Chocolate, Jonas Fjeld Band. Festivalen ble arrangert 11. september.
1978: Joan Baez, John McLaughlin, Ulf Lundell, Knutsen & Ludvigsen. Festivalen ble arrangert 27. august.
1979: Van Morrison, Steel Pulse, Jan Eggum, Veslefrikk (band), Young Lords. Festivalen ble arrangert 26. august.
1980: Santana, Tom Robinson Band, Nøkken, Ketil Bjørnstad. Festivalen ble arrangert 29. juni.
1981: Dette året ble festivalen avlyst. Den offisielle årsaken var skader på gresslettene fra 1980, men den egentlige grunnen var at arrangørene ikke klarte å skaffe noen store artister.
1982: Jackson Browne, Boomtown Rats (med Bob Geldof), Marius Müller, Marie Bergman, Gilles Obermayer, Åge Aleksandersen & Sambandet, Stuborn Creek Jazzband + Opplesning ved Jan Erik Vold. For barna på siden av festivalområdet: Kirsten Langbo, Gruppe «Elg» og Arild Nyquist (konferansier). Festivalen ble arrangert 27. juni.
1983: U2, Joe Cocker, De Press. Festivalen ble arrangert 21. august.
1984: The Alarm, Annabel Lamb, Beranek, Jon Eberson Group. Festivalen ble arrangert 1. juli.
1985: Leonard Cohen, Björn Afzelius & Globetrotters,  Nina Hagen, Bjørn Afzelius & Michael Wiehe. Festivalen ble arrangert 30. juni.
1986: Eric Clapton (med Phil Collins på trommer), Pål Thowsen Band, Imperiet. Festivalen ble arrangert 3. juli.
1987 (I): Iggy Pop, Rickie Lee Jones, Can Can, Henning Kvitnes og storpopbandet Duck Spin. Festivalen ble arrangert 28. juni.
1987 (II): Peter Gabriel, Little Steven, Yossou Ndour. Festivalen ble arrangert 30. august.
1988: Dag 1: a-ha, Stage Dolls og deLillos. Dag 2: Leonard Cohen, The Rainmakers, Eva Dahlgren og The Colors Turned Red. Festivalen ble arrangert 25. og 26. juni.
1989: Tracy Chapman, Tanita Tikaram, DumDum Boys. Festivalen ble arrangert 25. juni.
1990: Bob Dylan, Jeff Healey Band, Melissa Etheridge, Midnight Oil, The Rainmakers, Mercury Motors, Lenny Kravitz, Jonas Fjeld, Sinéad O'Connor (avlyste). Festivalen ble arrangert 30. juni og 1. juli.
1991: Bob Dylan, Billy Idol, Iggy Pop, Bjelleklang, Deborah Harry, Robert Cray, The September When. Festivalen ble arrangert 28. og 29. juni.
1992: Nirvana, Bel Canto • The Blues Brothers Band • Bryan Adams • Crowded House • Extreme • Little Village • Marius Müller’s Funhouse • Teenage Fanclub • Violent Femmes, Pearl Jam avlyste og ble erstattet med The Blues Brothers. Festivalen ble arrangert 27. og 28. juni.
1993: Neil Young with Booker T. & the M.G.'s, Soundgarden, Pearl Jam, Faith No More, NOFX, Slash's Snakepit, DumDum Boys, Rage Against The Machine, Atomic Swing, Delbert McClinton with Rita Eriksen. Festivalen ble arrangert 26. og 27. juni.
1994: Peter Gabriel, Angelique Kidjo. Festivalen ble arrangert 29. juni.
1995: Dag I: Faith No More, Slash's Snakepit, Clawfinger, Motorpsycho, Conception, Bloom County. Dag II: The Offspring, The Ramones, NOFX, Millencolin, Raga Rockers, CC Cowboys, More Than Less. Festivalen ble arrangert 24. og 25. juni.
1996: Moby, Björk, Cardigans, DumDum Boys, Sepultura, Green Cortinas, Rage Against The Machine, Afghan Whigs, Neil Young and Crazy Horse, Bad Religion, Virvelvann, Mazzy Star. Festivalen ble arrangert 29. og 30. juni.
1997: David Bowie, The Prodigy, Skunk Anansie, Nick Cave and The Bad Seeds, Unni Wilhelmsen, Cosmo, Bel Canto, Kåre & the Cavemen. Festivalen ble arrangert 28. og 29. juni.
1998: Kalvøyafestivalen som skulle vært avholdt 15. og 16. august ble avlyst da de ikke fikk artister.


== Se også ==
Ragnarockfestivalen
Øyafestivalen


== Referanser ==


== Litteratur ==
Gjerstad, Leif 2018: Kalvøyafestivalen: en musikalsk tidsreise. ISBN 9788299997539, Brumunddal: Absolutt forlag.[1]


== Eksterne lenker ==
(no) Kalvøyafestivalen i Store norske leksikon